കുട്ടികള് പഴയത് പോലെ വീണ്ടും സ്കൂളുകളിലേക്ക്.ഒരുക്കങ്ങള് തുടങ്ങി സര്ക്കാര് അങ്ങനെ കേരളം ലോക്കഡൗണില് ഇളവുകള് വരുത്തിയതോടെ ഇനിമുതല് സ്ഥിതി മാറും, നമ്മുടെ കുട്ടികള് ഇനി സ്കൂളുകളിലേക്ക്.. കൊവിഡ് പശ്ചാത്തലത്തില് കഴിഞ്ഞ ഒന്നരവര്ഷമായി അടഞ്ഞുകിടക്കുന്ന വിദ്യാലയങ്ങള് തുറക്കാനുള്ള ഒരുക്കങ്ങള് തുടങ്ങാമെന്ന് മുഖ്യമന്ത്രി പിണറായി വിജയന് അറിയിച്ചതോടെ അതിനുള്ള ഒരുക്കത്തിലാണ് നമ്മുടെ വിദ്യാഭ്യാസ മന്ത്രിയും വിദ്യാഭ്യാസ വകുപ്പും, കോവിഡ് തുടങ്ങിയപ്പോള് മുതല് അടച്ചിട്ടതാണ് നമ്മുടെ സ്കൂളുകളൂം കോളേജുകളും വിദ്യാലയങ്ങള് അടച്ചിട്ടപ്പോള്, സര്ക്കാര് ഓണ്ലൈന്വിദൂരവിദ്യാഭ്യാസ രീതികള് കൊണ്ട് വന്നു, പക്ഷെ യഥാര്ഥ ക്ലാസ് അനുഭവത്തിന് പകരമാവില്ല ഓണ്ലൈന് ക്ലാസുകള് എന്നതില് ആര്ക്കും തര്ക്കമുണ്ടാവില്ല, വിശദീകരിക്കുന്ന കാര്യം കുട്ടികള് നന്നായി മനസിലാക്കുന്നുടോ എന്ന് വേണ്ടവിധം ഉറപ്പിക്കാന് അധ്യാപകര്ക്ക് കഴിയില്ല. ബ്ലാക്ക് ബോര്ഡിനെയും ക്ലാസ്സിനെയും കൂട്ടിയിണക്കുന്ന ബോര്ഡില് ചിത്രങ്ങള് വരച്ചുകൊണ്ടും കണക്കുകള് കൂട്ടിക്കൊണ്ടുള്ള പഠനരീതി വച്ച് നോക്കുമ്ബോള് ഇത് പ്രയാസകരമാണ്, പാഠ്യവിഷയങ്ങളിലെ പഠനപുരോഗതി മാത്രമല്ല സ്കൂള് വിദ്യാഭ്യാസത്തില് പ്രധാനമായിട്ടുള്ളത്. കുട്ടികള്ക്ക് കളിക്കാനും സൗഹൃദങ്ങളില് ഏര്പ്പെടാനുമൊക്കെ സ്കൂളുകള് തന്നെ വേണം. ഒരു കുട്ടിക്ക്, കുട്ടിയായിരിക്കുന്നതിനുതന്നെ സ്കൂള് വേണമെന്നര്ഥം. കുറച്ചുകാലമായി നാം കുട്ടികളില്നിന്ന് ഈ അവസരം എടുത്തുമാറ്റിയിരിക്കുകയാണ്. കളികളില് ഏര്പ്പെടുന്നതും മറ്റു കുട്ടികളുമായി ഇടപെടുന്നതും കുട്ടികളുടെ സാമൂഹികമികവുകള് വര്ധിപ്പിക്കാനും അവരെ സാമൂഹികാവബോധമുള്ള വ്യക്തികളാക്കി മാറ്റാനും അനിവാര്യമാണ്. കുട്ടികളെ മികച്ച പൗരന്മാരായി വാര്ത്തെടുക്കുന്നതില് പ്രധാനപങ്ക് സ്കൂളുകള്ക്കുണ്ട്. സ്കൂളുകളിലെ ഉച്ചയൂണ് സമയത്ത് മത, ജാതി ഭേദമെന്യേ എല്ലാ സാമൂഹിക പശ്ചാത്തലങ്ങളില്നിന്നുമുള്ള കുട്ടികള് ഒരുമിച്ചിരുന്ന് ആഹാരം കഴിക്കുന്ന പതിവും ക്ലാസുകള് നിലച്ചതോടെ ഇല്ലാതായി. ഇതെല്ലാം സര്ക്കാര് പ്രഖ്യാപനം വന്നാല് മാറാന് പോവുകയാണ്, പക്ഷെ സ്കൂള് തുറക്കണമെങ്കില് വിദ്യാഭ്യാസ വകുപ്പ് മാത്രം വിചാരിച്ചാല് പോര. വിദ്യാഭ്യാസ തദ്ദേശ ആരോഗ്യ വകുപ്പുകള് ചേര്ന്നുള്ള സമിതിയാണ് ഇതിനായി പ്രവര്ത്തിക്കുന്നത്. മുന്നൊരുക്കങ്ങള് നടത്താന് ബന്ധപ്പെട്ടവര്ക്ക് നിര്ദ്ദേശം നല്കിയിട്ടുണ്ട്. ഒക്ടോബര് മുതല് ഘട്ടംഘട്ടമായി സ്കൂളുകള് തുറക്കാനായിരുന്നു വിദ്യാഭ്യാസ വകുപ്പിന്റെ ആലോചന. ആദ്യഘട്ടത്തില് 10, 11, 12 ക്ലാസുകള് ഷിഫ്റ്റ് അടിസ്ഥാനത്തില് തുടങ്ങാനായിരുന്നു എന്തായാലും സര്ക്കാര് ആലോചിച്ചിരുന്നത്. പിന്നെ നമ്മുടെ സംസ്ഥനത്ത് വാക്സിനേഷന് മികച്ച രീതിയില് മുന്നോട്ടുപോകുന്നതിനാല് അധികം വൈകാതെ തന്നെ രോഗവ്യാപനത്തോത് നിയന്ത്രിതമാകുമെന്ന് വിദഗ്ധര് അഭിപ്രായപ്പെട്ടിരുന്നു. രാത്രി കര്ഫ്യൂവും ലോക്ഡൗണും ഒഴിവാക്കി, സ്കൂളുകള് ഉള്പ്പെടെ തുറന്ന് ജനജീവിതം സാധാരണ നിലയിലേക്ക് തിരിച്ചുകൊണ്ടുവരാമെന്നായിരുന്നു വിദഗ്ധര് അഭിപ്രായപ്പെട്ടത്. രാജ്യത്ത് 5 സംസ്ഥാനങ്ങളില് സ്കൂളുകള് മുന്പേ തുറന്നിട്ടുണ്ട്. കൊവിഡ് കേസുകള് കുറഞ്ഞ സംസ്ഥാനങ്ങളായ ഡല്ഹി, രാജസ്ഥാന്, മധ്യപ്രദേശ്, അസം, തമിഴ്നാട് എന്നിവിടങ്ങളിലാണ് 50 വിദ്യാര്ത്ഥികളുമായി ക്ലാസുകള് ആരംഭിച്ചത്. അതികം വൈകാതെ നമ്മുടെ കുട്ടികളൂം സ്കൂളുകളില് പോയി പഴയത് പോലെ പഠനം നടത്താന് സാധിക്കും. കൂടാതെ സ്കൂളുകളിലെ രോഗവ്യാപനസാധ്യത കുറയ്ക്കുന്നതിനും നടപടികള് സ്വീകരിക്കാവുന്നതാണ്. മാസ്ക് ധരിക്കലും സോപ്പുപയോഗിച്ച് കൈകഴുകലും അകലം പാലിക്കലും തുടരാം. കേരളത്തിന്റെ ഒരു സൗഭാഗ്യം, മെച്ചപ്പെട്ടതും സുഖകരവുമായ കാലാവസ്ഥയാണ്. അതിനാല് ചില കാലയളവുകളില് എങ്കിലും കെട്ടിടത്തിനു പുറത്തും ക്ലാസുകള് നടത്താം. ചുറ്റുപാടും കാലാവസ്ഥയുമൊക്കെ പരിഗണിച്ചുകൊണ്ട് ഈ രീതിയിലുള്ള ഇടപെടല് കോവിഡ് അപകടസാധ്യത കാര്യമായിത്തന്നെ കുറയ്ക്കും. എന്തയാലും കുട്ടികള് യൂണിഫോം ഇട്ടുകൊണ്ട്, പഴയ ക്ലാസ്സുമുറികളിലേക്ക് പോകുന്ന കാഴ്ചകള് നമ്മുടെ കേരളത്തിലും അതികം ദൂരമല്ല.The post കുട്ടികള് പഴയത് പോലെ വീണ്ടും സ്കൂളുകളിലേക്ക്.ഒരുക്കങ്ങള് തുടങ്ങി സര്ക്കാര് first appeared on MalayalamExpressOnline.